Sekretè Deta Hillary Clinton Dwe Vizite Vil Santiago Madi
Clinton di li deside fè yon vizit senbolik nan Santiago, pou montre solidarite Lèzetazini ak Chili e delivre yon premye kagezon ekipman
Sekretè Deta ameriken an, Hillary Clinton, anonse lendi lipral fè yon vizit solidarite madi nan Chili kote tranblemann'tè samdi 27 fevriyea pote anpil dezolasyon. Chèf diplomasi Etazini, ki tap pale nan vilMontevideo (kapital Uruguay) anonse lap pote ekipman kominikasyon pou gouvènmanchilyen an. Clinton te nan kapital urugweyen an pou prestasyon sèman nouvo prezidan an, José Mujica. Akòz kataklis la, sekretè Deta Hillary Clintondeside rakousi vizit yon jounen li te planifye nan Santiago a. Olye de sa, madanClinton pral pase kèk èd'tan sèlman nan ayewopò a pou yon chita-pale ak prezidanMichelle Bachelet e ak prezidan-eli a, Sebastian Pinera. Men nan yonrankont ak laprès nan Montevideo, Clinton di li deside fè yon vizitsenbolik nan Santiago pou montre solidarite Lèzetazini ak Chili, epi delivre yonpremye kagezon ekipman kominikasyon otorite chilyen yo temande. "."Deklarasyon chèf diplomasi amerikèn nan." Ekipman elektwonik se premye asistans Chili te reklameLèzetazini apre kokenn tranblemann tè samdi dènye a. Pandan yon konvèsasyon nantelefòn ak dirijan chilyen yo, prezidan Barack Obaman ak Sekretè Deta Clinton tepwopoze, pami lòt òf, pou Lèzetazini voye nan Chili ekip rechèch ak ekipsekou. Prezans Clinton nan seremoni prestasyon sèman nouvo prezidanurugweyen an demontre angajman gouvènman Obama a pou l' travay ak gouvènmanlatino-ameriken yo, kelkeswa tandans politik yo−menm ak sa ki panche agoch tankougouvènman Uruguay a. Nouvo prezidan peyi a, Jose Mujica, se ansyen manm yonmouvman geriya "urbain" ane 70 yo, e li pral ranplase Tabare Vazquez−manm yonlaj koalisyon plizyè pati gochis. Nan yon "point de presse" ak misye Mujica nan Montevideo,anvan seremoni prestasyon sèman an, madan Clinton te salye efò li pou l'reyinifye peyi a e pou l' travay ak opozisyon an apre eleksyon chaje konpetisyonmwa novanm 2009 la. Misye Mujica, bò pa li, admèt Latino-Ameriken yo genyenanpil prejije ki remonte depi nan tan benbo ak anpil "stéréotypes" konsènan òmpolitik ameriken yo. Men li ajoute sèten nan yo al bwa-chat ak eleksyon BarackObama nan mwa novanm 2008 la kòm premye Nwa prezidan Lèzetazini. Mujica di ". Clinton, ki te konte pase nuit lendi a nanSantiago, kapital Chili, deside pito ale nan vil Buenos-Aires pou yon chita-paleak prezidan Ajantin nan, Fernandez de Kirchner. Vizit sa a ap dewoule nanmoman tansyon an ap monte ankò ant Ajantin ak Grande Bretagne apwopo zileMalouines yo (Falkland Islands pou Britanik yo, Malvinas pou Ajanten yo) e kisitiye sou kòt sid Ajantin. Lèzetazini pa pran pozisyon ni pou youn ni pou lòt nanrevandikasyon yo sou achipèl la−revandikasyon ki te debouche sou yon lagè brèfan 1982.